Pasvalio rajono savivaldybės administracijos

direktorius

Įsakymas

Dėl pasvalio rajono savivaldybės administracijos direktoriaus 2019 m. balandžio 15 d. įsakymo Nr. DV-214 „Dėl EUROPOS PAGALBOS MAISTO PRODUKTAIS ir higienos priemonėmis LABIAUSIAI SKURSTANTIEMS PASVALIO RAJONO GYVENTOJAMS TEIKIMO TVARKOS APRAŠO Patvirtinimo“ pakeitimo

2022 m. kovo 31 d. Nr. DV-202

Pasvalys

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Europos pagalbos labiausiai skurstantiems asmenims fondo projektų finansavimo sąlygų aprašu Nr. 5, patvirtintu Lietuvos Respublikos socialinės apsaugos ir darbo ministro 2020 m. balandžio 10 d. įsakymu Nr. A1-307 „Dėl Europos pagalbos labiausiai skurstantiems asmenims fondo projektų finansavimo sąlygų aprašo Nr. 5 patvirtinimo“ (su visais aktualiais pakeitimais),

pakeičiu Europos pagalbos maisto produktais ir higienos priemonėmis labiausiai skurstantiems Pasvalio rajono gyventojams teikimo tvarkos aprašą, patvirtintą Pasvalio rajono savivaldybės administracijos direktoriaus 2019 m. balandžio 15 d. įsakymu Nr. DV-214 „Dėl Europos pagalbos maisto produktais ir higienos priemonėmis labiausiai skurstantiems Pasvalio rajono gyventojams teikimo tvarkos aprašo patvirtinimo“ (su visais aktualiais pakeitimais):

1. pakeičiu 6 punktą ir jį išdėstau taip:

„6. Kreipdamasis dėl paramos į seniūniją, asmuo užpildo prašymą gauti Europos pagalbos labiausiai skurstantiems asmenims fondo paramą (Europos pagalbos labiausiai skurstantiems asmenims fondo projektų finansavimo sąlygų aprašo Nr. 5, patvirtinto Lietuvos Respublikos socialinės apsaugos ir darbo ministro 2020 m. balandžio 10 d. įsakymu Nr. A1-307 „Dėl Europos pagalbos labiausiai skurstantiems asmenims fondo projektų finansavimo sąlygų aprašo Nr. 5 patvirtinimo“, 1 priedas) (toliau – prašymas).

Asmuo gali kreiptis raštu tiesiogiai į seniūniją arba pateikti prašymą registruotu laišku. Asmuo kartu su prašymu seniūnijai pateikia asmens tapatybę patvirtinantį dokumentą (pasą, asmens tapatybės kortelę arba leidimą gyventi Lietuvos Respublikoje). Prašymą priėmęs Seniūnijos atsakingas darbuotojas, įsitikinęs tiesiogiai seniūnijai prašymą teikiančio asmens tapatybe, asmens tapatybę patvirtinantį dokumentą grąžina jį pateikusiam asmeniui. Asmens tapatybę patvirtinančio dokumento kopija nedaroma. Jeigu prašymas siunčiamas registruotu laišku, kartu teikiama patvirtinta asmens tapatybę patvirtinančio dokumento kopija. Reikalavimas pateikti asmens tapatybę patvirtinantį dokumentą netaikomas Aprašo 13.2 papunktyje nurodytos tikslinės grupės atstovams, jeigu kreipimosi dėl paramos metu jie neturi asmens tapatybę patvirtinančio dokumento.“;

2. papildau 61 punktu:

„61. Lietuvos Respublikos Vyriausybei paskelbus karantiną ir (arba) valstybės lygio ekstremaliąją situaciją visoje Lietuvos Respublikos teritorijoje arba Pasvalio rajono savivaldybėje, Pasvalio rajono savivaldybės administracijos direktoriui paskelbus savivaldybės lygio ekstremaliąją situaciją Pasvalio rajono savivaldybėje, duomenis asmens prašymui užpildyti Seniūnijos atsakingi darbuotojai gali surinkti nuotoliniu būdu. Pasibaigus karantinui ir (arba) valstybės ar savivaldybės lygio ekstremaliajai situacijai, iš asmenų, kurie buvo įtraukti į paramos gavėjų sąrašus karantino ir (arba) valstybės ar savivaldybės lygio ekstremaliosios situacijos laikotarpiui, pasirašytų prašymų neprašoma.“;

3. pakeičiu 13 punktą ir jį išdėstau taip:

„13. Fondo tikslinės grupės:

13.1. asmenys, kurių vidutinės mėnesinės pajamos neviršija Lietuvos Respublikos Vyriausybės patvirtintų valstybės remiamų pajamų (toliau – VRP) 1,5 dydžio per mėnesį;

13.2. užsieniečiai, pasitraukę iš Ukrainos dėl Rusijos Federacijos karinių veiksmų Ukrainoje, nevertinant jų pajamų.“;

4. papildau 141 punktu:

„141. Jeigu Pasvalio rajono savivaldybės administracija turi pagrįstų įrodymų, kad asmuo, norintis gauti ar gaunantis paramą kaip Aprašo 13.2 papunktyje nurodytos tikslinės grupės atstovas, nepriklauso Aprašo 13.2 papunktyje nurodytai tikslinei grupei, parama jam Pasvalio rajono savivaldybės administracijos direktoriaus ar jo įgalioto asmens sprendimu nesuteikiama arba paramos teikimas nutraukiamas.“.

Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius	Povilas Balčiūnas